stanford-oval/wikipedia huggingface dataset:
מסביב לעולם בשמונים יום (סרט, 2004)
עלילה > הודו

ביום ה-24 למסע הם נעצרים בעיר אגרה במרכז הודו, ברכבת מבומביי לכלכותה. הצבא הבריטי מתכנן "מבצע צבאי" לכתר ולתפוס את ה"מבוקשים". בנסיעה ברכבת, פוג עובר חוויה הודית טיפוסית: עז - בהמה קדושה בהודו - בולעת דף מיומנו. פאספרטו, הוא הלוחם הסיני לאו קינג, מנצל את הזמן ומספר למאזיניו על "עשרת הנמרים של קנטון" - הם הלוחמים הטובים ביותר. הם "אחים לנשק", השומרים על הצדק והסדר בסין. המפורסם ביותר מביניהם הוא וונג פיי הונג.
הרכבת נעצרת. החיילים הבריטיים, בראשות הבלש פיקס, מנסים - ללא הצלחה - לאתר את המבוקשים. גם הכנופיה הסינית עם פאנג ממתינה בעיר. פוג חושד ביוזמה של קלווין לנצח בהתערבות. במהומה, פוג ופאספארטו מתחפשים לנשים הודיות וחומקים מהמקום. הגנרלית פאנג נאבקת במוניקה, הגוברת עליה. הנוסעים מגיעים למסקנה שאין להם אפשרות להמשיך בנסיעה דרך סינגפור והונג קונג, מפני שהאימפריה הבריטית שולטת בחופי אסיה. הם מחליטים לחצות את הרי ההימליה ומגיעים לסין. לאו קינג מרוצה, ביודעו שהם עומדים לעבור את כפר הוריו, ויוכל להחזיר למקדש בכפרו את "בודהת הירקן" שנשדד ממנו.
עלילה > סין

ביום ה-41 למסע הם מגיעים לכפר "לנדזו" - כפרו וביתו של פאספרטו/לאו קינג, והוא מתקבל בשמחה על ידי משפחתו ובני הכפר. פוג משתתף בחגיגות, משתכר מעט, ואפילו משחק את הלוליין. הוא אינו מבין כיצד משרתו קשור לכפר. פאספרטו מנסה ליזום שתושבי הכפר יתייחסו לפוג כמשרתו ולפוג מספר כי זהו היחס לכל התיירים. האידיליה נפסקת כאשר פוג מגלה בחדר בו יישן, בבית לאו קינג, מברק ששלח משרתו מלונדון ובו כתב: "אעשה הכל כדי לשוב במהירות האפשרית לסין". הוא מבין שנפל קרבן לקנוניה שאחראי לה משרתו, ומוניקה שותפה לה. הוא מחליט לעזוב את שני חבריו שהונו אותו ולהמשיך בדרכו לבד.
בינתיים, מגיעה לכפר לנדזו כנופיית "העקרבים השחורים", הכולאים את שלשתם בכלובי עץ עד שישיבו את הפסל. לאו קינג מבצע דו־קרב מול מנהיג הכנופיה במיטב הקלאסיקה של קונג פו. מאי שם, מגיחים תשעה מתוך "עשרת הנמרים של קנטון", עליהם סיפר קינג למאזיניו ברכבת בהודו. מנהיגם, וונג פי האנג, נחלץ להציל את החבר העשירי של "הנמרים" הוא לאו קינג.
פיליאס פוג אינו מקבל את התנצלויות חבריו. הוא נותן סכום כסף לפאספרטו ומבקש שישיב את מוניקה לפריז. הוא צועד לדרכו על חומת סין, מפליג באוקיינוס השקט ומגיע לסן פרנסיסקו.
עלילה > בארצות הברית

ביום ה-66, נמצא פיליאס פוג במערב הפרוע בעיר סן פרנסיסקו (אותה מכנה "העיר המודרנית והתרבותית בעולם"). פוג נופל קרבן לכייסת, שעושה בזכותו "קופה גדולה" - ולפוג לא נותר אלא לאסוף נדבות ברציף הדייגים כדי לממן לעצמו מזון ומקום לינה. מקבצן מקצועי (רוב שניידר), הוא מקבל "הדרכה מקצועית" כיצד לקבץ נדבות. בינתיים, הוא מגלה בתיקו פתק ששירבבה מוניקה על טיוטת ציור שלה: "אני מטיילת בעולם כדי למצוא אדם בעל חלומות". ממרצפת הרחוב, עליה הוא יושב, הוא צופה בחבריו המופיעים לפתע, ומתפלא איך הגיעו אחריו. הם מודיעים לו כי באו לסייע לחבר נאמן, ומבטיחים שיביאו אותו ליעדו לונדון בזמן הנקוב. פאספרטו מסכם: אסייע לשניכם להגשים חלום.
בינתיים, בלונדון, בישיבת בנק אנגליה, מתייצבת גנרל פאנג ומסבירה לנוכחים שבאדמת הכפר "לנדזו" יש אוצרות יקרי ערך בתוככי האדמה, ועדיין ניתן לעשות עסקים עימה. אחד המשתתפים מסכם: ישנה רק בעיה אחת, כיצד להגיע למקום כשחומת סין עומדת בדרכם. פאנג מקבלת על עצמה לעצור את פוג באמריקה, כך שמשרת "שר המדע" הבריטי תשמר לקלווין - ועימו עסקיה.
במערב הפרוע, הכרכרה תקועה. פאספרטו יוצא לחפש עזרה, ושב עם האחים רייט, ממציאי המטוס לעתיד. האחים מכירים את פוג, הממציא הנודע, ומציעים לו את תרשימי המטוס שהכינו, אולי יצליח משהו.
ביום ה-72, עשר דקות לפני הפלגת ספינת הקיטור לאנגליה, מגיע פוג ברכבת לניו יורק. ההמון האמריקאי נלהב ממנו ואינו מאפשר לו להגיע לרציף האוניות. שוטר מופיע, ומבטאו הבריטי גורם לפוג לחשוש - אך זה אומר לו שהוא אירי. הוא מציע לו מסלול עקיף מהיר לרציף האוניות. פוג נופל ב"פח", ומגיע לאולם בו ממתינה לו גנרל פאנג וכנופייתה, ומתפתח קרב - בגללו מאחרים הם את הפלגתם. בסיומו, מוניקה מכריעה את הגנרל ומוצע לה להיות החברה ה-11 בכנופיית "עשרת הנמרים של קנטון".
עלילה > לכהונה הבכירה

כמו בספר, הם שוכרים אוניית קיטור. הפחם באוניה אוזל, ולאחר דיון אומר רב־החובל לפוג כי כולם מסכימים לשרוף את נעליהם. פוג טוען שאף אלו לא יספיקו, ואז מביט בציפורים. הוא מחליט להכין מטוס (בצורת תלת־אופנוע אווירי) מקרשי האוניה, לפי התוכניות שקנה מ"האחים רייט". רב־החובל מסכים, בתנאי שפוג ימצא מנתח שיתפור את הפטמות שכריש תלש מחזהו. הם עולים לאוויר במטוסם: פוג מטיס, פאספרטו מדווש ומוניקה מפקחת. הם נוחתים במרכז לונדון, מול האקדמיה למדעים, בזמן, במחצית היום (בשונה מהספר), כשציבור לונדוני נלהב מריע לכבודם. יושב ראש האקדמיה, לורד קלווין, יוצא לקראתם ומורה למשטרה לעצור אותם באשמת גנבת "בודהת הירקן". האמת מתגלת בפומבי: קלווין מאושם במסחר בנשק ולפוג נותרו עוד 24 שעות לסיום התחרות. מלכת בריטניה ויקטוריה מופיעה בככר ומכתירה את פוג כשר המדע החדש. תמונת הסיום: פוג ומוניקה בכניסה לאקדמיה מחובקים ומתנשקים.
אתרי צילום הסרט

הסרט צולם בשבעה אתרים בגרמניה. בין השאר:
אולפנים: Babelsberg, Potsdam, Brandenburg, Germany
המצודה: Charlottenburg Castle, Charlottenburg, Berlin, Germany
וכן בניו-יורק, סן פרנסיסקו, סין ותאילנד.
ראו גם

מסביב לעולם בשמונים יום
מסביב לעולם בשמונים יום (סרט, 1956)
ג'יימי פלאטרס

| --- | --- |
אין תמונה חופשית
 לידה:  7 ביולי 2000 (בן 24) לונדון/סאות'ווארק-לואישהאם, הממלכה המאוחדת 
 תקופת הפעילות:  מ-2015
 מקום לימודים:  Lambeth Academy 
 פרופיל ב-IMDb
 
ג'יימי פלאטרס (באנגלית: Jamie Flatters; נולד ב-7 ביולי 2000) הוא שחקן, במאי ותסריטאי אנגלי.
ביוגרפיה

פלאטרס נולד בלונדון, אנגליה ב-7 ביולי 2000.
קריירה

פלאטרס החל את קריירת המשחק שלו בשנת 2016, כאשר גילם את קירן במיני-סדרה 'Flat TV'. שנה לפני כן, הוא השתתף בתוכנית 'Speak Out Challenge' של ג'ק פצ'י. בעקבות השתתפותו בתוכנית זכה בכמה תפקידי משחק.
בין השנים 2015–2016 שיחק בקומדיית המצבים הבריטית "So Awkward".
בשנת 2017 ביים את הסרט הקצר "Men". באותה שנה החל לשחק בתפקיד חוזר בסדרה "שקרן שקרנית".
בשנת 2018 ביים את הסרט התיעודי הקצר ", Good Trouble : What if the Suit Chokes?, אודות מבוגרים צעירים המנסים למצוא את קולם בחברה.
בשנת 2019 שיחק בסרט הקצר "Silence" שהוצג בפסטיבל הבינלאומי לקולנוע בבהאמה.
בשנת 2020 שיחק בתפקיד ראשי בסרט "הקרב הנשכח". בשנת 2021 שיחק במיני-סדרה "Close to Me".
בשנת 2022 שיחק פלאטרס בסרטו של ג'יימס קמרון "אווטאר: דרכם של המים", המשכון של סרט שובר הקופות "אווטאר" מ-2009. הוא ישוב לתפקידו גם בסרטי ההמשך "אווטאר 3" ו"אווטאר 4". כמו כן שיחק בסרט "בית הספר לטוב ולרע" שייצא אף הוא בשנת 2022.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | Man |   | סרט קצר; במאי |
| 2020 | הקרב הנשכח | ויליאם סינקלייר |  |
| 2022 | These Spinning Straight Lines |   | סרט קצר; במאי, תסריטאי ומפיק |
| 2022 | בית הספר לטוב ולרע | טדרוס |  |
| 2022 | אווטאר: דרכם של המים | נתאיים |  |
| 2025 | אווטאר: אש ואפר | נתאיים |  |
| TBA | Black Dog |  | גם תסריטאי ומפיק |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2015–2016 | So Awkward | מאט פורניש | תפקיד ראשי (עונות 2-1); 25 פרקים |
| 2016 | Flat TV | קירן | מיני-סדרה |
| 2017–2020 | שקרן שקרנית | לוק ארלהאם | 10 פרקים |
| 2021 | להתחבר מחדש | אוון | מיני-סדרה |
| TBA | ההגדה לבית פורסייט (אנ') | פיליפ בוסיני | מיני-סדרה עתידית של PBS |
הערות שוליים

↑  Jamie Flatters Biography
↑  Gavin Johnson, So Awkward (TV Series 2015-) - Members profile, Facts, Wiki, Achievements, Net worth 2021 (updated), AllFamous.org, ‏3 במאי 2021
↑  Marcel Davis, Jamie Flatters, Biography Mask, ‏3 במאי 2021
↑  Eleanor Bley Griffiths, Meet the cast of ITV's psychological thriller Liar, Radio Times, ‏NaN בundefined NaN
↑  The Forgotten Battle Cast Ages, Partners, Characters, Upcoming Season, ‏5 בספטמבר 2021
↑  1אתר הפסטיבל
↑  David Craig, Meet the cast of The Forgotten Battle on Netflix, Radio Times, ‏1 בספטמבר 2021
↑  Aaron Couch, The Hollywood Reporter, The Hollywood Reporter, ‏3 באוגוסט 2017
עין רוגל

עֵין רוֹגֵל היה אחד ממקורות המים של ירושלים הקדומה, בנקודת המפגש של שלושת הוואדיות המקיפים את העיר – נחל קדרון, הגיא וגיא בן הינום.
מסגד ביר איוב
עין רוגל. הבאר (מימין) וחצר המסגד
זיהוי

מעיין זה לא קיים כיום אך מזוהה[דרוש מקור] עם "ביר איוב", באר בתוך מסגד בכפר סילואן שבמזרח ירושלים. הזיהוי נעשה על ידי הנתונים הבאים:
באר זוהי בעצם חציבה למי תהום. נגישות למי תהום אפשרית במקום בו היה בעבר מעיין קדום.
על פי עדויות תנ"כיות (ראו בהמשך) המעיין צריך להיות קרוב מאוד לעיר ואף בטווח שמיעה.
”ורעש גדול הרעיש את האדמה... ולפני העיר על יד הנקרא עין רוגל, נשברה מחצית ההר שבמערב והתגלגלה ארבעה ריסים, ועמדה על ההר שבמזרח עד שנסתמו הדרכים והפרדסים של המלך.” (יוסף בן מתתיהו, קדמוניות היהודים, ט', 225) עדות זו של יוספוס מתארת רעידת אדמה באזור עין רוגל, שכנראה גרמה לסתימת אזור הנביעה.
סיפורים תנ"כיים הקשורים למעיין

בספר שמואל, מרגלי דוד מתחבאים במעיין הקרוב לעיר כדי לקבל מידע על פעילות אבשלום בן דוד שמרד באביו. חושי הארכי יועץ אבשלום אך נאמן לדוד מעביר את המידע על תכנוני אבשלום דרך צדוק ואביתר הכהנים למרגלים של דוד (אחימעץ בן צדוק ויהונתן בן אביתר) המתחבאים במעיין.
וִיהוֹנָתָן וַאֲחִימַעַץ עֹמְדִים בְּעֵין רֹגֵל וְהָלְכָה הַשִּׁפְחָה וְהִגִּידָה לָהֶם וְהֵם יֵלְכוּ וְהִגִּידוּ לַמֶּלֶךְ דָּוִד כִּי לֹא יוּכְלוּ לְהֵרָאוֹת לָבוֹא הָעִירָה.
ובספר מלכים, אדוניהו, בנו של דוד המלך מחליט להמליך את עצמו על העם בניגוד לדעת אביו שהבטיח את המלוכה לשלמה. לכן אדוניה חוגג בעין רוגל, ולא בתוך העיר, כדי שלא יראה על ידי אביו.
וַיִּזְבַּח אֲדֹנִיָּהוּ צֹאן וּבָקָר וּמְרִיא עִם אֶבֶן הַזֹּחֶלֶת אֲשֶׁר אֵצֶל עֵין רֹגֵל וַיִּקְרָא אֶת כָּל אֶחָיו בְּנֵי הַמֶּלֶךְ וּלְכָל אַנְשֵׁי יְהוּדָה עַבְדֵי הַמֶּלֶךְ.
דוד מתבשר על המלכתו של אדוניה מבת-שבע, עם שלמה שבא אליו בעצת נתן הנביא ועל כן הוא מחליט להמליך את שלמה כדי להקדים את אדוניה. לשם כך דוד שולח את צדוק הכהן, נתן הנביא ובניהו בן יהוידע להמליך את שלמה.
אדניהו והחוגגים שנמצאים איתו בעין רוגל שומעים את קולות חגיגיות המלכתו של שלמה העולים מכיוון העיר ותוהים לפשר העניין.
וַיִּשְׁמַע אֲדֹנִיָּהוּ וְכָל הַקְּרֻאִים אֲשֶׁר אִתּוֹ וְהֵם כִּלּוּ לֶאֱכֹל וַיִּשְׁמַע יוֹאָב אֶת קוֹל הַשּׁוֹפָר וַיֹּאמֶר: מַדּוּעַ קוֹל הַקִּרְיָה הוֹמָה?
בהמשך יהונתן בן אביתר הכהן מבשר לאדוניהו על הנעשה והחוגגים מתפזרים.
בשעת כניסת המלך עוזיהו לבית המקדש, התחולל רעש אדמה גדול המוזכר בתנ"ך, בספרות חז"ל ובקדמוניות היהודים (ומובא למעלה), בו נבקעה מחצית מהר המשחה והתגלגלה לעבר הר ציון, על פני עין רוגל.
מסורת עממית סוברת שממקום זה שתה איוב ואף רחץ, והודות למי ביר איוב נרפא ממחלתו.
הערות שוליים

↑  זהר עמר, השתמרותם של מקומות מרפא מקודשים בירושלים, מחקרי יהודה ושומרון 7, תשנ"ז-1997, עמ' 217.
| --- | --- |
בקרת זהויות :  NLI: 987007402128105171 
ערך זה הוא קצרמרבנושא ירושלים. אתם מוזמנים לתרום לוויקיפדיה ו.
מנזר דפני

פסיפס במנזר דפני - לידת ישו
דפני (יוונית: Δάφνι) הוא מנזר הנמצא במרחק 11 קילומטרים צפונית-מערבית מהאזור המסחרי של אתונה בצ'אידארי, דרומית לשדרת את'ינון. המנזר נמצא ליד יער הנושא את אותו השם על הדרך המובילה לעיר אלפסינה (Ελευσίνα).
היסטוריה

במאה ה-5 נבנתה בזיליקה שחוברה לקיר ששוחזר והושלם תחת שלטונו של יוסטיניאנוס הראשון. המבנה שנוצר היה בצורת חומה מרובעת, שאורך הצלע שלה הוא 97 מטרים. כיום נותר מהחומה קטע בגובה 8 מטרים. המנזר הזה, שהתגלה במהלך סדרת חפירות ארכאולוגיות, ננטש במהלך הפלישות הסלאביות במהלך המאה ה-7 והמאה ה-8. רק בשנת 1100, בתקופת שלטונו של הקיסר הביזנטי אלכסיוס הראשון, שוקמו הריסות המנזר והכנסייה במקום נבנתה באותה תקופה.
המנזר עצמו נבנה על חורבותיו של מקדש לאל אפולו שנהרס בשנת 395. המנזר השתמש בעמודים היוניים שנותרו מהמקדש לצורך האכסדרה שלו; מבין העמודים הללו נותר רק אחד, כאשר האחרים הועברו ללונדון על ידי רוזן אלג'ין.
הכנסייה הראשית בנויה בצורת צלב בעל שמונה צלעות (אוקטגון) ומעליה כיפה גבוהה ורחבה, והיא דוגמה טובה לאמנות הביזנטית מתקופת המאה ה-11. בכנסייה יש אוסף פסיפסים מהתקופה הקומנניאנית (1100 בקירוב). בכיפה נראים ישו פנטוקראטור ו-16 הנביאים, וסביב הכיפה נראות סצנות הבשורה, לידת ישו באבוס, טבילתו ועלייתו השמיימה. באפסיס נראית מריה, אם ישו ומשני צדדיה המלאך גבריאל והמלאך מיכאל. סצנות נוספות מוצגות בזרועותיה של הכנסייה, ובהן כניסת ישו לירושלים, הצליבה, סגידת אמגושים, תקומת האדון לתחייה, בגידת יהודה איש קריות, הסעודה האחרונה והצגת הבתולה במקדש.
לפי אנציקלופדיה בריטניקה:
אוסף הפסיפסים מייצג את היקום הנוצרי, והשפעתו נוצרת באמצעות שילוב סבוך של תמונות וארכיטקטורה. למעשה, החלל מתיך את הקישורים לתמונה גדולה אחת, שבה השליט, המהולל על ידי הנביאים המקיפים אותו, שוכן בכדור מעל קבוצת קדושים המאכלסים את החלק התחתון של החדר
בכנסייה הייתה אכסדרה שבתקופה מאוחרת יותר נבנתה לידה אכסדרה חיצונית בעלת שתי קומות. בתנופת הבנייה הזאת נבנו מבנים נוספים כגון הרפקטוריום, תאים ובאר מים, והכנסייה קושטה בפסיפסים שתיארו את הדורמיציון של הבתולה מריה. ב-1205 המנזר נבזז במהלך מסע הצלב הרביעי. לאחר מכן היא ניתנה לנזירים הציסטרסיאניים ממנזר בלוו (Abbey of Bellevaux) על ידי אוטו דה לה רוש, דוכס אתונה. הנזירים הצרפתיים שיפצו את אכסדרת הכנסייה החיצונית, בנו חומה מסביב וביצעו שינויים נוספים עד שהעות'מאנים גירשו אותם משם והשיבו את המנזר למצב שבו היה ב-1458.
באופן הדרגתי הקלויסטר הרעוע הלך והתדרדר עד שלא ניתן היה לתקנו. המנזר פורק על ידי הרשויות העות'מאניות ב-1821, אך עבודת השחזור התחילה רק ב-1888. ב-1990 העניק אונסק"ו למקום מעמד של אתר מורשת עולמית. המנזר נפגע קשות ברעידת אדמה שהתרחשה ב-1999, והוא סגור בפני הציבור לצורך שיפוצים.
הערות שוליים

↑  שושלת קומננה הייתה שושלת של קיסרי ביזנטיון שבתקופתה נחלשה האימפריה
| --- | --- |
בקרת זהויות :  NLI: 987007568424305171  GND: 4718027-4  LCCN: n81013645  NKC: xx0202828  NLG: 55510  VIAF: 238139130   WorldCat (עם VIAF): 238139130
ג'ושוע אורפין

| --- | --- |
אין תמונה חופשית
 לידה:  15 באפריל 1994 (בן 30) מלבורן, אוסטרליה
 מדינה:  אוסטרליה 
 תקופת הפעילות:  מ-2017
 פרופיל ב-IMDb
 
ג'ושוע אורפין (באנגלית: Joshua Orpin; נולד ב-15 באפריל 1994) הוא שחקן אוסטרלי.
ביוגרפיה

ג'ושוע אורפין נולד ב-15 באפריל 1994 במלבורן, ויקטוריה שבאוסטרליה.
ב-2017, סיים לימודי תואר ראשון  בבית הספר למשחק של אוניברסיטת אדית קוון (אנ') בפרת', אוסטרליה המערבית.
קריירה

הופעת הבכורה של אורפין הייתה בשנת 2017 בסרט הקצר "Dark Horses" בתפקיד החתן ובסרט הקצר "את, אני וקארן". באותה שנה שיחק בתפקיד הראשי הראשון שלו בסרט קולנוע, "The Neon Spectrum". שנה לאחר מכן שיחק בסרט הקצר "Getting Ready" ובתפקיד אורח בסדרת הטלוויזיה "The Doctor Blake Mysteries".
בשנת 2019 שיחק בתפקידי אורח בסדרת הטלוויזיה האמריקאית "פריצ'ר" ובסדרה האוסטרלית "Upright". באותה שנה שיחק בתור דמיאן בסרט הקולנוע "Highest Point" בבימויה של כריסטינה הוגארת'. באותה שנה החל לשחק בתפקיד חוזר בסדרת הטלוויזיה "טיטאנים". בסדרה הוא מגלם את סופר בוי/קונר החל מהעונה השנייה.
בשנת 2020 שיחק בסרט הקצר "Mother Dearest".
בשנת 2021 הופיע בפרק במיני סדרה האוסטרלית, "לאהוב אותי" (אנ').
בשנת 2024 שיחק באופרת הסבון הפופולרית "קרוב רחוק" את דמותו של רורי טמפלטון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | The Neon Spectrum | אקסל |  |
| 2019 | Highest Point | דמיאן |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2018 | The Doctor Blake Mysteries | פיטר קרואו | פרק: "Ghost Stories" |
| 2019 | פריצ'ר | סטודנט | פרק: "Last Supper" |
| 2019 | Upright | מאטי | פרק: "Day Five" |
| 2019–2023 | טיטאנים | קונר קנט / סופרבוי | 27 פרקים |
| 2021 | לאהוב אותי (אנ') | קאי | פרק: "Det är så mycket känslor nu" |
| 2024 | קרוב רחוק | רורי טמפלטון | 12 פרקים |
| TBA | ההגדה לבית פורסייט (אנ') | סואמס | מיני-סדרה עתידית של PBS |
הערות שוליים

↑  "Joshua Orpin". Famousbirthdays. 26 במרץ 2020. {{cite web}}:  (עזרה)
↑  Neela Debnath, Titans season 2 cast: Who is in the cast of Titans?, Express.co.uk, ‏5 באוגוסט 2019
↑  The Neon Spectrum | FilmInk, FilmInk, ‏1 באוקטובר 2017
↑  Christopher Weston, Preacher: Season 5 renewal status – is Dominic Cooper coming back for more?, HITC, ‏2 ביולי 2019
↑  Geoff Boucher, Deadline, Deadline, ‏3 בינואר 2019
↑  Who is Joshua Orpin Currently Dating? Age, Height, Net Worth 2022, Bio, Who? Celeb, ‏2 בundefined 2022
↑  Luke Buckmaster, Love Me review – a Melbourne family looks for love in a good-looking city, The Guardian, ‏בנובמבר 2021
| --- | --- |
בקרת זהויות :  LCCN: no2019103746  VIAF: 25156495499717562880   WorldCat (עם VIAF): 25156495499717562880
אלי חביב

| --- | --- |

 לידה:  1980 (בן 45 בערך) רעננה, ישראל
 מדינה:  ישראל
 תקופת הפעילות:  מ-2010
 עיסוק:  שחקן, קומיקאי, מחזאי, תסריטאי, במאי
 מקום לימודים:  בית הספר למשחק "ניסן נתיב"
 יצירות בולטות:  הפסיכופת מהסדרה הפסיכופת
 בת זוג:  מיקי טריאסט
 פרופיל ב-IMDb
אלי חביב (נולד ב-10 בינואר 1980) הוא קומיקאי, סטנדאפיסט, מחזאי, תסריטאי, במאי ושחקן תיאטרון ישראלי יוצא בשאלה.
ביוגרפיה

נולד וגדל ברעננה, בצעירותו למד בבית הספר הדתי 'ממ"ד יבנה' ובישיבת בני עקיבא רעננה, לאחר מכן היה במכינה קדם-צבאית בעלי.
לאחר שירותו הצבאי טס כשליח מטעם ארגון 'תורה מציון' באורוגוואי ושהה במשך שנה. כשחזר לארץ עבר לגור בשכונת תלפיות שבירושלים והחל ללמוד משחק בבית הספר למשחק "ניסן נתיב".
ביוגרפיה > קריירה

כתב וביים את המחזה "מה שחשוב באמת" בתיאטרון האינקובטור וכן את המחזות "הבלתי מועילים", "ארוחה אחרונה", "מחר מלחמה" שעלו בהקרנת בכורה בפסטיבל תיאטרון קצר במרכז לתרבות ואמנות, צוותא.
כתב גם את המחזות "מלחמה בשלוש" שביים צביקה פישזון בתיאטרון האינקובטור, "אותיות קטנות" שביים ג’ייסון דנינו-הולט בפסטיבל תיאטרון קצר בצוותא וכן מערכונים למחזות "פרה שחוטה", "קבלת שבת" ו"המטבחון" שעלו בתיאטרון האינקובטור ובמרכז תרבות בית אבי חי בירושלים.
תסריטאי ובמאי הסרט הקצר "יוקר המחיה" שהוקרן בפסטיבלים ברחבי העולם. יוצר, תסריטאי ושחקן ראשי בסדרה הסאטירית הפסיכופת עבור ענני תקשורת, HOT V.O.D וכן תסריטאי בתוכניות הסאטירה "פעם בשבוע עם תם אהרון", "גב האומה" ובתוכנית המציאות "מהצד השני עם גיא זהר" שם אף הופיע במספר תוכניות.
שיחק במגוון תפקידים בתיאטרון ביניהם ב"הצעת נישואין" בתיאטרון האינקובטור, גילם את הנרי מ"הנרי החמישי" בתיאטרון המעבדה, את פולצ’ינלה מ"מלחמה בשלוש" בתיאטרון האינקובטור, וכן בסרט מכתוב ונערות ריינס.
הוא השתתף במספר סדרות טלוויזיה, גילם את הפסיכופת בסדרה "הפסיכופת", את צ'וצ'ו בסדרה "מעמול", את מר עיפרון ומר נגר ב"מר למה וגברת ככה" והשתתף בסדרות "שאטו עין כרם", "סרוגים" ו"שרה שטיין".
בדצמבר 2014 נפטר אביו של חביב אחרי שחלה בסרטן, בעקבות כך יזם יחד עם הסופר והקולנוען יאיר אגמון את האירוע "ערב יתומים: איך כותבים יתמות?". על אף שאת פריצת הדרך האישית שלו עשה באמצעות הומור, חביב אמר שאינו חושב שזו הדרך הבלעדית להתמודד עם הנושא הטעון של השכול:
כל דרך שאדם בוחר להתחיל בה היא דרך טובה, אני אישית אוהב הומור כי עליי זה מקל. אני מרגיש שזה גם פותח את הלב יותר, וכשצוחקים אפשר להגיע למקומות יותר עמוקים
בקיץ 2022 התחיל להוציא את הפודקאסט "דווקא יש לי חברים".
בפברואר 2024 החל להשתתף בתוכנית הסטנדאפ והמערכונים "מועדון הסטנד-אפ" שמשודרת בכאן 11.
פילמוגרפיה

|  שנה |  סדרה |  תפקיד |  סוג |  הערות |
| --- | --- | --- | --- | --- |
| 2010 | מלחמה בשלוש | כתיבה, שחקן | מחזה |  |
| 2010 | פרה שחוטה | שחקן | מופע סאטירה |  |
| 2010 | קבלת שבת | שחקן | מחזה |  |
| 2010 | המטבחון | שחקן | מחזה |  |
| 2011 | שירת האגם | כתיבה ובימוי | מחזה |  |
| 2012 | הפסיכופת | הפסיכופת | סדרה |  |
| 2012 | אותיות קטנות | כתיבה ובימוי | מחזה |  |
| 2012 | סרוגים | שחקן | סדרה |  |
| 2014 | מר למה וגברת ככה | מר עיפרון, מר נגר | סדרה | עונות 1–2 |
| 2014 | מחר מלחמה | כתיבה ובימוי | מחזה |  |
| 2014 | ילדי גן החיות | שילה | סדרה | עונות 1–3 |
| 2015 | ארוחה אחרונה | כתיבה ובימוי | מחזה |  |
| 2015 | מה שחשוב באמת | כתיבה ובימוי | מחזה |  |
| 2015 | הצעת נישואין | איוואן וסילייביץ' | סדרה |  |
| 2016 | הבלתי מועילים | כתיבה ובימוי | מחזה |  |
| 2016 | יוקר המחיה | כתיבה ובימוי | סרט סטודנטים |  |
| 2017 | שאטו עין כרם | במאי | סדרה |  |
| 2017 | מכתוב | מיקי | פוסט פרודקשן |  |
| 2018 | הנרי החמישי | הנרי | סדרה | באנגלית |
| 2018 | דאנסטורי | שחקן | סדרה |  |
| 2018 | פעם בשבוע עם תם אהרון | תסריטאי | תוכנית סאטירה | עזב במהלך העונה הראשונה |
| 2019 | מעמול | צ'וצ'ו | סדרה | עונות 1–3 |
| 2019 | גב האומה | תסריטאי | תוכנית סאטירה | עונה 10 |
| 2020 | מהצד השני עם גיא זהר | תסריטאי עד 2022, ומאז משתתף | תוכנית אקטואליה | פינת "פערים של אחרים" |
ראו גם

תיאטרון האינקובטור
הערות שוליים

↑  עגלה ריקה, שבת אצל הורי הדתיים. חברתי השוודית מצלצלת בפעמון הדלת. אוי ואבוי | האזינו, באתר הארץ, 4 במרץ 2021
↑  אלי חביב, הדירה הראשונה שלי: תאטרון לקשישים בחדר המדרגות, באתר ynet, 14 בנובמבר 2019
↑  אלי חביב, באתר www.ishim.co.il
↑   חגית גינזבורג, אלי חביב: "כשלא טוב לי, טוב לי. וכשטוב לי אני מפחד", באתר הארץ, 7 בספטמבר 2022
↑   האם לא הקשבנו לנתניהו לגבי חיסון שלישי? | מהצד השני עם גיא זהר - 01.08.21, סרטון בערוץ "כאן 11 - תאגיד השידור הישראלי", באתר יוטיוב (אורך: 12:37)
↑   דין בלון כדין רקטה? שמענו את זה פעם | מהצד השני עם גיא זהר - 03.09.20, סרטון בערוץ "כאן 11 - תאגיד השידור הישראלי", באתר יוטיוב (אורך: 13:03)
↑   איך למצוא פייקים של "הצל"? | מהצד השני עם גיא זהר - 14.09.21, סרטון בערוץ "כאן 11 - תאגיד השידור הישראלי", באתר יוטיוב (אורך: 12:04)
↑  אלי חביב – Israeli Dramatists Website, באתר dramaisrael.org
↑  אלי חביב, באתר www.incubator.org.il
↑  מועדון כתב - Write Club - אלי חביב - גבר | Facebook | By מועדון כתב - Write Club | סבב שני מתוך מועדון כתב 11 - והפעם אלי חביב על ״גבר״, על אבא, על גב שנשבר ועל שיחות שחשוב לנהל., נבדק ב-2022-06-24
↑  יובל פלוטקין, מה עושים כשאבא נפטר? סטנדאפ, למשל, באתר ynet, 2 באפריל 2019
↑  דווקא יש לי חברים, באתר Spotify
↑   אלי חביב מקבל עצות טובות מחברים טובים, סרטון בערוץ "Eli Haviv", באתר יוטיוב (אורך: 01:23)
| --- | --- |
בקרת זהויות :  NLI: 987011287672105171  VIAF: 6165705859248931204   WorldCat (עם VIAF): 6165705859248931204
אלינור טומלינסון

| --- | --- |

טומילנסון בטקס פרסי הקולנוע הבריטי העצמאי, 2014
 לידה:  19 במאי 1992 (בת 32) אנגליה לונדון, אנגליה, הממלכה המאוחדת 
 מדינה:  הממלכה המאוחדת 
 תקופת הפעילות:  מ-2005
 עיסוק:  שחקנית, זמרת
 מקום לימודים:  Beverley High School 
 פרופיל ב-IMDb
 
אלינור מיי טומלינסון (באנגלית: Eleanor May Tomlinson; נולדה ב-19 במאי 1992) היא שחקנית קולנוע אנגלייה. התפרסמה בזכות תפקידיה בסרטים "אנגוס מתבגרת", "אמן האשליות" ו"אהבה, חתונה והכל מהתחלה".
ביוגרפיה

טומלינסון נולדה בלונדון שבממלכה המאוחדת, למשפחה אנגלית-נוצרית. אביה ואחיה עוסקים גם הם במשחק, ואילו אמה היא זמרת. טומלינסון גדלה בעיירה בברלי שבמזרח יורקשייר.
קריירה

התפרסמה לראשונה בשנת 2006 בסרט האמריקאי "אמן האשליות" בתפקיד הרוזנת סופי פון טצ'ן בצעירותה.
זכתה לחשיפה גדולה יותר ב-2008 בסרט קומדיית ההתבגרות "אנגוס מתבגרת" בה שיחקה בתפקיד ג'אס חברתה הטובה של המתבגרת ג'ורג'יה ניקולסון.
ב-2010 שיחקה בתפקיד זוטר בסרט האמריקאי זוכה שני פרסי האוסקר של טים ברטון "אליס בארץ הפלאות". בנוסף ב-2010, שיחקה לצידם של שון בין וסם קלאפלין, בסרט הטלוויזיה "The Lost Future", מבית Syfy.
ב-2013 שיחקה בסרט האמריקאי "ג'ק צייד הענקים" בבימויו של בריאן סינגר.
בשנים 2015–2019 כיכבה בסדרה "פולדארק". תפקיד זה זיכה אותה ואת כל קאסט השחקנים בפרס סטלייט לשנת 2017.
ב-2019 היא מככבת במיני-סדרה מבית BBC "מלחמת העולמות".
בשנים 2015–2017 הייתה בזוגיות עם הפעלולן, בן אטקינסון. טומלינסון היא בלונדינית טבעית, אך צובעת את שערה לגוון אדמוני מאז ששיחקה בסדרה "פולדארק".
ב-2020 שיחקה בסרט הקומי "אהבה, חתונה והכל מהתחלה" מבית נטפליקס.
חיים אישיים

ביולי 2022, נישאה טומלינסון לשחקן הרוגבי וויל אוון.
פילמוגרפיה > קולנוע

אמן האשליות (2006)
אנגוס מתבגרת (2008)
איינשטיין ואדינגטון (2008)
אליס בארץ הפלאות (2010)
The Lost Future ‏(2010) - סרט טלוויזיה מבית Syfy
ג'ק צייד הענקים (2013)
תעלומה באחוזת פמברלי (2013)
מלכה לבנה (2013)
לאהוב את וינסנט (2017)
קולט (אנ')‏ (2018)
אהבה, חתונה והכל מהתחלה (2020)
מומיות (2023, דיבוב)
פילמוגרפיה > טלוויזיה

פולדארק (2019-2015)
מלחמת העולמות (2019) - מיני-סדרה מבית BBC
נשות הלעולם לא (2021-הווה)
פורעי חוק (אנ') (2021-הווה)
Intergalactic‏ (2021)
הזוג ממול (2023)
אור קטן (2023)
יום אחד (2024)
ההגדה לבית פורסייט (אנ') (TBA)